40 l'art de FAULCONNERIE 



Quant l'oyseau a soif : la cause et le remède. 



QUANT l'oyseau a soif, c'est ou par au- 

 cune altération, ou qu'il est trop 

 gras ; et à ceste cause a chaleur dedans 

 le corps; ou c'est par indigestion. S'il a 

 soif par aucune altération, donne-luy eaue 

 en laquelle ait trempé succre, saffran et 

 spodium; et ne luy en donne si non pour 

 refreschir la gorge. S'il a soif par estre 

 trop gras ou chaleur dedans le corps, 

 metz avec les choses dessusdites terre 

 qu'on nomme sailée. S'il a soif par indiges- 

 tion, cuys en eaue graine de cumin doulx 

 et luy metz en la bouche ; ou cuyz zynzibre 

 ou grant polieu en vin vieil ou en eaue de 

 clou de girofle, et y trampe le past de 

 l'oyseau. S'il a soif tousjours, metz en 

 eaue une dragme de boly armenic, et le 

 pois de dix grains de canfore, et icelle 

 eaue metz devant l'oyseau pour boire. 



